LT Europos Sąjungos oficialusis leidinys C 296/28

PRANEŠIMAS APIE PARAIŠKAS IŠDUOTI LEIDIMĄ ŽVALGYTI SKYSTUS ARBA DUJINIUS ANGLIAVANDENILIUS VADINAMOJOJE BIANCAVILLA ZONOJE

ITALIJOS RESPUBLIKA – SICILIJOS REGIONAS

REGIONINIS PRAMONĖS GENERALINIS DIREKTORATAS – REGIONINIS KALNAKASYBOS PRAMONĖS DEPARTAMENTAS

REGIONINĖ KALNAKASYBOS PRAMONĖS ADMINISTRACIJA (UFFICIO REGIONALE PER GLI IDROCARBURI E LA GEOTERMIA (U.R.I.G.))

2009/C 296/10

Bendrovė EniMed – Eni Mediterranea Idrocarburi S.p.A, kurios buveinė yra adresu: Gela CL, Strada Statale 117 bis – Contrada Ponte Olivo (cap 93012), ITALIA, fiskalinis kodas – 12300000150, vienintelė atstovė, kuriai priklauso 50 % akcijų, ir bendrovė Edison S.p.A., kurios buveinė yra adresu, Milano Foro Buonaparte 31 (cap 20121), ITALIA, ir kuriai priklauso 50 % akcijų, 2009 m. birželio 12 d. pateikė jungtinę paraišką, skirtą l’Assessore per l’Industria (Pramonės generaliniam direktoriui), t. y. institucijai, įgaliotai išduoti kalnakasybos leidimus Sicilijos regione, įsisteigusioje adresu, Via Ugo La Malfa 87/89, 90146 Palermo PA, ITALIA, pagal 2000 m. liepos 3 d. regioninį įstatymą L.R.S. Nr. 14, kuriuo perkeliamos ir taikomos Direktyvos 94/22/EB nuostatos, išduoti leidimą žvalgyti skystus arba dujinius angliavandenilius vadinamojoje „Biancavilla“ zonoje, užimančioje 7 400 ha (74,00 km2), esančioje Sicilijos rytų vidurio zonoje, Enna ir Catania provincijose. Minėta zona pietuose ribojasi su leidimo „Paternò“ (Edison zona 100 %) zona, o kitomis kryptimis – su laisvomis zonomis.

Enna provincijoje į zoną patenka šios komunos: Centuripe ir Regalbuto. Catania provincijoje į zoną patenka šios komunos: Adrano, Biancavilla, Santa Maria di Licodia ir Regalna.

Teritorijos, kurioje prašoma leidimo žvalgyti, forma yra daugiakampis, kurio kampai sutampa su taškais A, B, C, D ir E:

Nurodyti taškai išsidėstę taip:

A. Taškas yra 457 m aukštyje virš jūros lygio 420 m į šiaurės rytus nuo Contrada Grotte Rosse esančio namo pietryčių pusės išsikišimas.

B. Taškas yra 648 m aukštyje virš jūros lygio Contrada Paricchia vietovėje esančio namo šiaurės vakarų pusės išsikišimas.

C. Taškas yra 615 m aukštyje virš jūros lygio C. Ingiulla vietovėje 400 m į šiaurės vakarus nuo Chiusa di Don Ascenzio esančio pastato pietryčių pusės išsikišimas.

D. Taškas yra kelio į S. Francesco kaimą išsišakojimas tarp S. Maria Licodia ir Ragalna Ovest, sutampa su Paternò leidimo tašku b.

E. Taškas sutampa su S. Maria della Croce di Regalbuto bažnyčios bokštu ir su Paternò paraiškos teritorijos a tašku.

Geografinės koordinatės

Taškas Šiaurės platuma Rytų ilguma (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Suinteresuotieji subjektai paraišką išduoti leidimą žvalgyti šioje zonoje gali pateikti per 90 dienų nuo šio pranešimo paskelbimo Europos Sąjungos oficialiajame leidinyje. Po šios datos gautos paraiškos nagrinėjamos nebus. Dekretas dėl žvalgymo leidimų išdavimo bus priimtas per šešis mėnesius nuo galutinio leistino konkuruojančių subjektų paraiškų pateikimo termino. Laikydamiesi Direktyvos 94/22/EB 5 straipsnio 1 dalies taip pat pranešame, kad žvalgymo leidimų, gavybos leidimų ir eksploatavimo leidimų išdavimo kriterijai jau paskelbti 1998 m. gruodžio 19 d. Europos Sąjungos oficialiajame leidinyje Nr. C 396, darant nuorodą į 1996 m. lapkričio 25 d. Respublikos Prezidento dekreto Nr. 625 (paskelbto Gazzetta ufficiale della Repubblica Italiana (Italijos oficialusis leidinys) nuostatas, kuriomis į Italijos teisę perkeliamos ir taikomos minėtos direktyvos nuostatos, ir patikslinti minėtu 2000 m. liepos 3 d. Sicilijos regiono įstatymu Nr. 14, 2000 m. liepos 7 d. paskelbtu Gazzetta Ufficiale della Regione Siciliana (Sicilijos regiono oficialusis leidinys) Nr. 32.

Veiklos ir jos nutraukimo sąlygos ir kriterijai yra apibrėžti minėtame 2000 m. liepos 3 d. Sicilijos regiono įstatyme Nr. 14 ir tipinėse specifikacijose (it. disciplinare tipo), kurias Pramonės generalinis direktorius priėmė 2003 m. spalio 30 d. dekretu Nr. 91 ir 2004 m. spalio 20 d. dekretu Nr. 88 bei paskelbė 2003 m. lapkričio 14 d.Gazzetta Ufficiale della Regione Siciliana Nr. 49 ir 2004 m. lapkričio 5 d. minėto leidinio Nr. 46 I dalyje.

Paraiškos dokumentus reikia pristatyti į l'Ufficio Regionale per gli Idrocarburi e la Geotermia (Regioninį angliavandenilių ir geotermijos biurą) Corpo Regionale delle Miniere adresu: Via Ugo La Malfa 101 c.a.p. 90146 Palermo PA, ITALIA, kad suinteresuotieji subjektai galėtų su jais susipažinti.